От тука до Калисто и обратно: Пастички с череши\nТези пастички са част от почерпката в службата, за рождения ми ден. Цяла седмица се чудих (по нощите, де, че нямах никакво време) какво да приготвя и накрая импровизирах. Аз не съм доволна от резултата на вид, но на вкус беше добре. Просто не беше достатъчно стегнат сладкиша, за да се нареже на хубави парчета, особено трудно беше да се извади от тавичката, още повече в офис-условия:)) Колегите обаче не бяха придирчиви, или пък бяха любезни:) и много го харесаха. Поискаха рецепта и затова я записвам, за по-удобно.\nПродукти за две алуминиеви тавички за еднократна употреба 15 на 30 см:\n2-3-4 с.л. сироп от бъз(може друга течност)\n100 гр млечен продукт от Лидл (нещо средно между извара и крема сирене)\n250 гр сирене Маскарпоне от Лидл\n400 гр заквасена сметана от Лидл\n250 мл сладкарски крем от Лидл (подобен на подсладена сметана за разбиване)\n1 крем без варене "Оле" на д-р Йоткер\n20 мл. сок от бъз(може вода)\n1/2 опаковка готов какаов блат - от квадратните и тънички ( наложи се да го купя в последния момент, защото не ми беше достатъчно стабилен и висок сладкиша, но пък добре се получи и на вкус).\nчереши, според броя на парчетата\nПриготвянето е лесно, въпреки факта, че сладкиша е многокомпонентен.\nБисквитите се смилат с блендер, или натрошават в хаванче. Смесват се с мекото масло, добавя се сока от бъз (или друга течност) и се разбърква, докато сместа стане еднородна и може да се разстеле в тавичката. Може да не се добавя течност, тогава основата е по-хрупкава и суха, но пък щеше още по-трудно да се нареже и извади.\nИдва ред на крема.\nРазбиват се с миксер млечния продукт, маскарпонето, заквасената сметана и какаото.\nОтделно се разбива сладкарския крем с прахообразния крем "Оле".\nРазтопява се на водна баня шоколада, може и в микровълновата, като се следи да не се пресече, става за около минута.\nВнимателно се обединяват трите крема, като се бърка с шпатула.\nРазтваря се желатина в сока от бъз или водата. Загрява се на водна баня, докато се разтопи и стане прозрачен. Изчаква се да поизстине, за да не се пресече от студения крем. Добавя се постепенно на струя, като се бърка енергично. Сместа се разпределя върху основата. Отгоре се поставя изрязания по тавичката блат.\nПрави се ганаш от сметаната и шоколада, като се загрява течността до кипване, дръпва се от котлона и се добавя начупения шоколад, изчаква се минута и разбърква с метална лъжица, докато сместа се хомогенизира и стане лъскава. Излива се внимателно навсякъде върху блата, може да и с лъжицата. Поставя се в хладилника да стегне от вечерта до сутринта.\nСлед около два часа шоколада е стегнал. Нарязва се сладкиша на пастички.\nСтопява се и белия шоколад на водна баня. Преди това се измиват и подсушават черешите. Хваща се черешката за дръжката, топва се в белия шоколад и се поставя върху пастичката. Така до изчерпване.\nТова е:)) Обясненията са повече от времето за приготвяне:)\nДа ви е вкусно, ако решите да го приготвите.\nБЛАГОДАРЯ НА КОЛЕГИТЕ ЗА УВАЖЕНИЕТО И ПРЕКРАСНОТО НАСТРОЕНИЕ, КОЕТО МИ ДОНЕСОХА, ЗА ЦВЕТЯТА, ПОДАРЪЦИТЕ! СТРАХОТНИ СТЕ! ИМАХ ФАНТАСТИЧЕН РОЖДЕН ДЕН!\ngabrielatsulin 13 юни 2016 г., 6:38 ч.\nВзимам си една от тези чудновати пастички за кафенцето!\nvesela 13 юни 2016 г., 20:25 ч.\nВзимай, взимай, нали черпя:)\ndi_ani 13 юни 2016 г., 9:26 ч.\nСтрахотно изглеждат, Весе - красиви, кокетни, апетитни и\nв крайна сметка вкусът е най-важната част от всяко кулинарно творение.\nРадвам се за теб, твоя хубав празник, който си и са ти създали. Поздрави!\nvesela 13 юни 2016 г., 20:27 ч.\nМерси, Дианка, вкусни бяха и кремести:)\ntraiana 13 юни 2016 г., 10:04 ч.\nИзглеждат супер, Веси! Пък, като не се режат, да грабват лъжиците:)\nvesela 13 юни 2016 г., 20:29 ч.\nДо лъжици чак не стигнахме, но трудно изваждах от тавичката.\nElena Dimitrova 13 юни 2016 г., 14:33 ч.\nпонякога точно когато най - много искаш нещата не се получават.Но...най - важен е вкусът, независимо от всичко.Аз правя някои сладкиши и торти по няколко пъти и винаги , когато искам може и да не се получи.Особено при печене, когато и фурната е различна.Но твоите пастички изглеждат много добре и на вид.Просто при нарязване е било по - трудно, но е важно да се създаде емоция и прекрасно настроение.\nvesela 13 юни 2016 г., 20:30 ч.\nПрава си, Ели, хиляди перипетии предните дни имах и плановете бяха едни, пък се промениха, но въпреки всичко се постарах да има хубава почерпка и настроение!\nБатето М 13 юни 2016 г., 16:47 ч.\nСтрахотни са. И настроението е било такова.\nvesela 13 юни 2016 г., 20:31 ч.


Бизнесът на аптеките и дрогериите е пораснал с 10% - Списанието - Търговци - Regal.bg\nАвтор: Десислава Николова 03 януари 2020\nФармацевтичният сектор има много поводи за оплаквания заради тежката регулация на цените и включването в списъка за плащане от здравната каса. Ръстът на този пазар през миналата година е едва 5% по данните на световната маркетингова организация IQVIA. Въпреки това има един сегмент, който не е засегнат от опита на държавата да ограничава плащанията – това са т.нар. ОТС продукти (over the counter - над рафта, защото могат да бъдат показвани и не се изисква рецепта от лекар за покупката им). Става въпрос за огромно количество от продукти – лекарства без рецепта, хранителни добавки, здравословни храни, козметика, продукти за бебета и деца, превързочни материали, медицински изделия и помощни средства за болни. И ако при лекарствата ръстът е незначителен, в този сегмент той продължава да е двуцифрен и да допринася и за по-големите продажби в големите вериги аптеки и в дрогериите.\nНовите тенденции на пазара на козметика\nНай-продаваните продукти в аптеките продължават да бъдат лекарствата, като тенденцията е в малките населени места те да имат дял от над 90% от портфолиото. Маржовете от медикаментите са изключително скромни заради строгата държавна регулация. Затова не само големите градски аптеки, но и все повече малки започват да разчитат на козметиката и ОТС продуктите, които им помагат да се издържат.


Блокът на десния сноп се състои от промяна в модела на нормалната електрокардиограма (ЕКГ), по-конкретно в QRS сегмента, който става малко по-дълъг и продължава повече от 120 ms. Това означава, че електрическият сигнал от сърцето има известни затруднения при пресичане на десния клон на сърцето, което кара дясната камера да се свие малко по-късно.\nВ повечето случаи блокът на десния сноп не е тежък и дори е относително често срещан, не е непосредствен признак на сърдечно заболяване, въпреки че може да възникне и поради промени в сърцето, като инфекция на сърдечния мускул или съсирек в белия дроб.\nСлед като този блок бъде идентифициран от лекаря на рутинна ЕКГ, обикновено се прави оценка на историята и симптомите на лицето, за да се прецени дали е необходимо да се започне някакъв вид лечение. Въпреки това може да е препоръчително да провеждате редовни консултации с кардиолога, за да държите промяната под наблюдение.\nПри много хора десният блок на клона не причинява никакви симптоми и следователно промяната обикновено се идентифицира само по време на рутинните изследвания.\nНякои хора обаче могат да получат симптоми, свързани с блока, като:\nВъпреки че някои от тези симптоми са сравнително чести, ако се появяват много често, те могат да показват сърдечен проблем и следователно, дори и да не са признак на десен клон, те трябва да бъдат оценени от кардиолог.\nПроверете за други симптоми, които могат да показват сърдечни проблеми.\nКакво причинява десен блок на клона на десния пакет\nВ някои случаи няма конкретна причина за появата на десния сърдечен блок, който се появява като нормална промяна в сърдечната проводимост.\nВъпреки това, когато е причинено от конкретна причина, блокът обикновено възниква от:\nВроден сърдечен дефект, като преграда или дефект на сърдечната клапа;\nИнфекция на сърдечния мускул;\nВисоко налягане в белодробната артерия;\nСъсирек в белите дробове.\nПо този начин, въпреки че почти винаги е доброкачествена промяна, важно е да се направят други тестове, като рентгенография на гръдния кош или ехокардиография, за да се гарантира, че няма проблем, причиняващ блокадата, което изисква по-специфично лечение.\nВ повечето случаи блокът с десен сноп не причинява симптоми и следователно е често той да не се нуждае от лечение. В тези случаи човек може да води напълно нормален живот, без да увеличава риска от сърдечни заболявания и без да намалява качеството на живот.\nАко обаче има симптоми или ако блокът е причинен от конкретна причина, кардиологът може да препоръча лечение с:\nЛекарства за високо кръвно налягане , като Каптоприл или Бисопролол: спомагат за облекчаване на натиска върху артериите, ако това е основната причина за запушването;\nКардиотонични лекарства , като Дигоксин: укрепват сърдечния мускул, улеснявайки неговото свиване;\nИзползване на временен пейсмейкър : въпреки че е сравнително рядко, под кожата се поставя устройство, което е свързано с дясната камера чрез два малки проводника, които помагат за регулиране на електрическата активност на сърцето.\nВ допълнение, ако човекът има много чести магии, лекарят може също така да прецени дали има блок на ляв сноп и в такива случаи може да препоръча постоянното използване на пейсмейкър или извършването на сърдечна ресинхронизираща терапия, подобно на използването на пейсмейкър, но той има трети проводник, който е директно свързан с лявата камера, координираща сърдечния ритъм на двете вентрикули.


Кученцето Йойо - Боровинков сладолед\nКученцето Йойо - Дъждовен ден\nБлизки съвпадения: куче, кученцето, кученца\nКученцето е част от серията "Wilberry Dancers", където ще откриете още забавни плюшени играчки. ... Кученцето от "The Puppet Company" е подходящо за деца над 1 година. Изработено е от памучен текстил и висококачествен плюш, който е приятен на допир. Личицето му е бродирано и не съдържа дребни частици, които могат да се погълнат от детето. Лапичките му са издължени, което го прави удобно за гушкане от малките деца. Играчката отговарят на стандартите за безопасни играчки EN71 и ASTM. Кученцето е с приблизителна височина 30 cm. В седнало положение е около 20 cm. Играчката може да се пере ръчно или в ...\nМими играчка е част от серията "Lucky Doggy", където ще откриете още кученца по темата. ... Плюшената играчка на "Orange Toys" идва при новия си собственик в специална опаковка, която да се трансформира на гардероб. В него могат да се съхраняват дрешките на играчката. Играчката е изработена от плюш с пълнеж от полиестерни влакна и полиетиленови гранули. При изработката на детайлите и аксесоарите ѝ са използвани изкуствен велур и трикотаж. Кученцето Мими е облечено в розов спортен екип, който се състои от суичър и панталонки. Суичърът може да се облича и съблича, като се закопчава посредством ...\nПлюшената играчка е част от серията "Lucky Doggy", където ще откриете още кученца по темата. ... Плюшената играчка на "Orange Toys" идва при новия си собственик в специална опаковка, която да се трансформира на гардероб. В него могат да се съхраняват дрешките на играчката. Играчката е изработена от плюш с пълнеж от полиестерни влакна и полиетиленови гранули. При изработката на детайлите и аксесоарите ѝ са използвани изкуствен велур и трикотаж. Кученцето Йойо е облечено в спортен екип, който се състои от панталонки и суичър. Те са в приятел лилав цвят. Суичърът може да се облича и съблича, тъй ...\nПлюшената играчка е част от серията "Lucky Doggy", където ще откриете още кученца по темата. ... Плюшената играчка на "Orange Toys" идва при новия си собственик в специална опаковка, която да се трансформира на гардероб. В него могат да се съхраняват дрешките на играчката. Играчката е изработена от плюш с пълнеж от полиестерни влакна и полиетиленови гранули. При изработката на детайлите и аксесоарите ѝ са използвани изкуствен велур и трикотаж. Кученцето Мими е облечено в синя блузка на бели цветчета и дънкова пола. На главата си има панделка с десена на блузката. Дрешките могат да се свалят и ...\nПлюшената играчка е част от серията "Lucky Doggy", където ще откриете още кученца по темата. ... Плюшената играчка на "Orange Toys" идва при новия си собственик в специална опаковка, която да се трансформира на гардероб. В него могат да се съхраняват дрешките на играчката. Играчката е изработена от плюш с пълнеж от полиестерни влакна и полиетиленови гранули. При изработката на детайлите и аксесоарите ѝ са използвани изкуствен велур и трикотаж. Кученцето Йойо е облечено в синя блузка със звездичка, бели панталонки и синьо якенце с цип и качулка. Дрешките могат да се свалят и слагат с лекота. ...\nМими играчка е част от серията "Lucky Doggy", където ще откриете още кученца по темата. ... Плюшената играчка на "Orange Toys" идва при новия си собственик в специална опаковка, която да се трансформира на гардероб. В него могат да се съхраняват дрешките на играчката. Играчката е изработена от плюш с пълнеж от полиестерни влакна и полиетиленови гранули. При изработката на детайлите и аксесоарите ѝ са използвани изкуствен велур и трикотаж. Кученцето Мими е облечено с бяла блузка, дънки и червен шлифер. На крачетата си има сребристи обувчици. Дрешките могат да се свалят и слагат с лекота. Мими ...\nПлюшената играчка е част от серията "Lucky Doggy", където ще откриете още кученца по темата. ... Плюшената играчка на "Orange Toys" идва при новия си собственик в специална опаковка, която да се трансформира на гардероб. В него могат да се съхраняват дрешките на играчката. Играчката е изработена от плюш с пълнеж от полиестерни влакна и полиетиленови гранули. При изработката на детайлите и аксесоарите ѝ са използвани изкуствен велур и трикотаж. Кученцето Йойо е облечено в сива блузка и розова пола. Обута е с розови ботушки, а в ръката си носи розова раничка. Дрешките могат да се свалят и слагат ...\nТърсене на: джъмбо кучета Продукти 25-36 от над 500


Диетите.БГ - Новости - Внимавайте с отслабването - помислете за алергия\nУчени от университета в Дубай категорично твърдят, че много хора затлъстяват не защото ядат обилно, а защото страдат от алергия към дадена храна, но не подозират това.\nВ хода на експеримента е установено, че когато се открие алергена и се изключи от храненето, теглото започва бързо да намалява. Главният проблем е във факта, че подобна алергия трудно се установява.\nВ проведеният експеримент са участвали 27 доброволци с наднормено тегло. Успешно била доказана алергията им към определени продукти.\nВ продължение на 12 седмици доброволците не консумирали съответната храна, като в същото време не спазвали специална диета за намаляване на теглото.\nРезултатите са много впечатляващи: участниците отслабнали средно с 16 килограма и намалили мазнините в тялото си до 30% (от 12 до 30).\nСпоред учените алергията към определени продукти става причина за нарушения в работата на хормоналната и имунната система. Това довежда до покачване на теглото и увеличаване на мазнините, тоест до затлъстяване. По-лошото в случая е, че дори много строги диети не помагат, ако алергенът не бъде отстранен.\nМного от хората смятат, че алергия към храна трябва да се прояви в някакви стомашни неразположения, обриви или други подобни състояния. Според учените от Дубай това не е задължително и двата вида алергия са различни.\nАлергията, която предизвиква повишаване на теглото, може да се открие чрез тестове или много точни наблюдения над храните, които се консумират и тяхното въздействие върху теглото на отделния индивид.


Астрология - Характер според зодията - Рак\nПомисли, че видя албатрос,\nкойто пърха с криле около лампата.\nПогледна отново и разбра,\nче това е пощенска марка.\n„По-добре да се прибираш - каза и той.\nТук нощите са много влажни."\nКАК ДА РАЗПОЗНАЕМ РАКА\n„Боя се, че не мога да обясня коя съм\nзащото това не съм аз, разбирате ли?"\n„О, козината ми и мустачките ми!"\nТочно това подтиска душата ми.\nАко искате да си хванете рак, най-добре опитайте нощем на сребриста лунна светлина. Тогава двукраките раци мечтаят и се отдават на въображението си. Под лунните лъчи те се чувстват чудесно, тъй като царицата на нощното небе хармонира с многобройните им настроения и променливи чувства. За да научите любопитни неща за характера на раците, достатъчно е в някоя ясна нощ да се вгледате в тяхната повелителка -Луната. Е, през дебелия слой градски смог вероятно трудно ще я съзрете, но затова пък достатъчно е просто да отворите някой алманах с циклите й. Веднага прави впечатление променливото й лице. Нараствайки и изпълвайки се, тя постепенно преминава в абсолютно кръгъл бляскав диск. Щом започне да намалява, се нащърбва и скоро на небето остава да блещука сам* тъничък сребърен сърп.\nТайнствената Луна, предизвикваща океанските приливи и отливи, силно влияе и на чувствителните Раци. Всъщност голямата промяна в лунния лик е просто зрителна измама, дължаща се на Слънцето. Така и Ракът си остава един и същ във всяко време от мимолетните си настроения. Тази постоянно непостоянна периодичност ви позволява твърде бързо да разпознаете Рака, стига просто да знаете в коя фаза се намира в момента.\nНай-често Ракът се открива по заразителния му „лунен смях". Неговият глас покрива широка гама от звуци, минавайки през тихото хихикане и стигайки до гърления смях, който се чува надалеч. Човекът от този зодиакален знак е лесно забележим, когато е сред компания и е настроен за забавления. Ако няма на какво да се засмее, тогава сам се впуска да разказва вицове и анекдоти. Ракът обича шегата повече от всеки и когато това качество се прояви спонтанно, то изглежда напълно в разрез с тихата му и спокойна, леко меланхолична натура. Лунният хумор не е плосък и маниерен. Той се основава на дълбоко проучване и наблюдение върху човешката природа и психика.\nЗа разлика обаче от екстровертните Лъв и Стрелец, Ракът не се опитва задължително да се превърне в център на внимание. Той деликатно проявява тънкия си усет към обществена изява, когато държи да бъде забелязан. Тази на пръв поглед непретенциозност не бива да ви заблуждава. Лунният човек отдава голямо значение (макар и да не показва) на всеки жест от страна на околните. Едва ли ще срещнете Рак, целенасочено преследващ славата и известността. Но естествено няма да срещнете и такъв, който би се отказал от тях. Човекът от лунната зодия все пак обаче предпочита да грее с отразени светлина, отколкото да стои на „обратната страна на Луната". Вярно е, че той се крие от много неща, но известността и славата определено не са сред тях.\nАко решите да се подложите на сълзите на изпадналия в меланхолия Рак, то ще ви трябва най-малко чадър или дъждобран. Този човек е в състояние да ви полива със студен душ, докато се разтреперите от студ. Ракът може да изглежда и като буреносен облак, както й да ви приобщи към дълбоката депресия, в която е изпаднал. Великолепното му чувство за хумор често добре прикрива постоянните му страхове и усещането за опасност, но човекът от Луната винаги е на крачка от песимизма, който вечно плаши с провал безкрайните полети на рачешкото въображение и фантазия. Вътрешните страхове на Рака са неговата ахилесова пета и не се ли научи да ги преодолява и да се бори с тях, те ще бъдат пречка при всеки „опит за летене".\nЛунните сълзи никога не са измамни или двулични. Те извират направо от сърцето. За лесно ранимата деликатна натура на Рака са достатъчни само една строга дума или груб поглед, за да го уязвят. Човешката жестокост предизвиква или сълзи, или пълно отдръпване. (Интересно и любопитно е, че Раците са по-податливи на настинка, но пък по-рядко вдигат температура.) Ракът трудно би могъл да бъде изненадан в подобно настроение, тъй като почувства ли се дори малко обиден (а това става лесно), той се скрива в черупката си и потъва в мълчалив укор. Случва му се понякога да се втурне да отмъщава по скорпионски, но го прави потайно, след като предвиди всички отрицателни последствия. В повечето случаи обаче човекът от тази зодия няма никакво желание за мъст, а предпочита да се оттегли насаме. Ако веднъж сте загубили доверието му, той вече става недосегаем за вас с дни наред. Не вдига телефона, не отваря вратата, нито отговаря на писмата ви.\nРакът често изпада в раздразнителност. Човек, който ви отговаря троснато, когато го попитате колко е часът или сопнато ви подава солта след вашата молба, най-вероятно е Рак, изпаднал в едно от онези свои настроения, в които целият свят му се струва черен. Не към вас обаче е насочена тази раздразнителност. Щом Луната премине в Друга фаза, Ракът ще преодолее агресивността си и ще се превърне отново в мил и благовъзпитан човек.\nХората от тази зодия могат да се обобщят в два основни типа. Първият е красив, кръглолик, с гладка кожа, широка усмивка и почти овални очи. Типажът прилича на човешкото изражение на Луната, което сме свикнали да й приписваме.\nВторият тип се среща по-често: уголемен череп, високи скули и изпъкнало чело. Веждите са сключени и правят лицето да изглежда постоянно навъсено. Долната челюст е масивна, а зъбите са или издадени напред, или криви, с големи разстояния помежду им. Очите са малки, дълбоки и раздалечени. Срещат се и хора, които съчетават и двете лица. Но всяко от тях е толкова характерно, че дори и събрани в едно, лесно бихме могли да познаем човека от тази интересна зодия. Лунните хора са склонни към изпълняване. Често крайниците са несъразмерни спрямо тялото. Раменете са широки, а дланите и стъпалата са или по-малки от нормалното, или по-големи. Независимо дали са слаби или пълни, жените от зодията са или доста надарени в бюста, или са твърде плоски отпред. И в двата случая тази особеност е ясно изразена. Средното положение е рядко срещано явление, Лунните хора имат изразителни черти. Докато говорите с тях, лесно забележими са хилядите настроения, пробягващи по лицата им. Раците добре владеят образността и лесно могат да предадат емоциите си върху вас. Те улавят и дълбоко запечатват в паметта си радостта и мъката, ужаса и състраданието, тъгата и възторга. Подобно на огледалото или фотоапарата, те поглъщат образа и го пресъздават точно. Всяко преживяване се отпечатва в паметта им като снимка. Раците никога не забравят уроците на живота, както и уроците на историята. Представителите на тази зодия почитат миналото и са патриоти в пълния смисъл на думата. Ракът често се занимава с антикварна дейност, събира и колекционира стари ценни вещи и реликви.\nЛунните хора умеят да пазят тайни. Можете спокойно да им се доверите, макар те със силно развитата си интуиция отдавна да подозират какво се таи в душата ви. Проявяват дълбоко състрадание и ви съчувстват истински. Но тази връзка е еднопосочна. Вие никога няма да узнаете какво изпитват те самите, защото грижливо пазят чувствата си от любопитни погледи. Ракът не говори за личния си живот, но е чудесен слушател и лунното му въображение бързо го подсеща за нещата, които вие пропускате. Но този човек рядко прави преценки и дава съвети. Той просто поглъща информацията и я запаметява.\nКогато Ракът придобие нещо, той не се отказва от него без борба. Лесно ще се убедите в това, стига само да погледнете какво прави един истински рак на морския бряг. Докопа ли някакъв предмет, не го изпуска за нищо на света (внимавайте това да не се окаже палецът ви!). Готов е по-скоро да загуби щипката си, отколкото да се откаже от плячката. Ракът не обича да се лишава от онова, което цени. Дали ще е приятел, близък, кариера или ценна вещ - той пази всичко, дори и старите охлузени обувки, останали вече почти без подметки.\nАко така или иначе сте отишли вече на морския бряг, то обърнете внимание и на още някои от навиците на истинския рак. Например как се движи. Ако е хвърлил око на пръста ви, той никога няма да се втурне направо към крака ви. Първо тръгва назад, после встрани и изведнъж, съвсем изненадващо - право към вас. В каквато и посока да се движи Ракът, той никога не изпуска от очи набелязания предмет. Ако само за миг му се стори, че целта се изплъзва, добре е да си плюете на петите, ако не искате да опитате щипките му. Хората от лунната зодия точно копират всички тези тактически ходове. Раците никога не преследват открито това, което желаят. Тяхната стратегия е да се движат във всички посоки, само не и към целта. Те са способни да се щурат наляво-надясно до безкрайност. До момента, в който се появи опасност някой да отмъкне плячката под носа им. Тогава ракът не се мае, а се хвърля напред и защипва здраво.\nПодобно е поведението на лунните хора що се отнася до това да проявят щедрост или да дадат нещо. Сърцето на Рака е болезнено чувствително и трогателно отворено към чуждите скърби и неволи. Той чистосърдечно желае да помогне и се опитва да влезе в положение. Но предпочита да изчака и да се увери дали някой друг няма да свърши работата вместо него. Защо да пилее време и средства, ако не е твърде наложително? Ако няма надежда и изгледи да се появи помощ, Ракът в последния момент спасява удавника. Твърде добра душа носи, за да ви остави да потънете, но няма и пръста си да потопи, ако му се стори, че можете и сам да доплувате до сушата. Това е Рефлекс на самозащита, а не проява на коравосърдечие и жестокост. Уязвимото сърце на Рака се крие под бронирана черупка. Все пак той е способен на жестове и често пъти те са разточително щедри. Но никой не може да го обвини в импулсивност.\nПредприемайки какъвто и да е ход, Ракът мисли за последствията и желае да остави следа, да бъде запомнен. Той планира всичко внимателно. Рядко действа сам и без застраховка, поради което почти всички начинания се увенчават с успех. Когато Луната е в огнен знак, той си позволява да поеме и по-голям от обикновено риск, но ако претърпи провал, се чувства ужасно нещастен и дълго след това избягва да върви против убежденията си. Под влиянието на Лъв или Стрелец Ракът би се осмелил да рискува, но мъките започват, когато след провала той се върне в собствения си слънчев знак. Тогава се затваря в себе си и дълго премисля грешките преди да се опита отново да рискува.\nНезависимо от пола си Ракът милее за родния дом. За него мястото, където закача старата си шапка, е по-свещено и от олтар. В стаята му най-вероятно ще видите написано нещо от рода: „Скромен макар, най-мил ми е домът мой". (Да, знам, че стихът се чете само отзад-напред, но за Рака това е шедьовър, тъй като го е писала дъщеря му в училище.) Неговият дом е там, където живее, мечтае, обича и усеща сигурност. Макар Ракът често да избира служба, позволяваща му да пътува по целия свят, той не се чувства добре, ако няма собствено тихо пристанище. Наблюдавайте го когато току-що се е върнал у дома след дълго отсъствие. Лицето му изразява истински екстаз.\nРакът постоянно трупа материални блага и запаси, сякаш да се избави от някакви въображаеми бъдещи трудности. Често под леглото му може да намерите цели кашони с храна, консерви, лекарства и др. Така той се чувства по-сигурен и спокоен. Но колкото и пари да успее да спести, те никога няма да са достатъчно. Същото се отнася и за любовта. Колкото и да получава, Ракът непрекъснато иска още и още. Може би ви се струва, че преувеличавам за кашоните под кревата? Ако ги няма там, то погледнете в килера или зимника. Ще откриете двадесет и четири пакета червен пипер и двадесет и осем купи с витаминизирани обогатени сухари, които е купил през 1943-та година на една разпродажба. За какво ги пази? Не питайте така глупаво. Той се подготвя за евентуални тежки години, които може би предстоят. Неговите мисли летят далеч в бъдещето, но той никога не забравя и помни всички минали катастрофи, дори и да не е присъствал на тях.\nНай-лесно може да откриете Рака край вода. Той обича всичко, свързано с водата и водните спортове. Ако не плува, не се гмурка, не кара водни ски, не лови риба, то най-малкото гази из водата, шляпа с крака, седнал на дървения кей, или се разхожда по ситния пясък на морския бряг. Всяка свободна минута той обича да прекарва на плажа. Стига обаче в рождения му хороскоп да няма някоя уязвена планета, която да му вдъхва страх от вълните или нещо подобно. Много от раците притежават собствени лодки. Те предпочитат да се усамотят на малко кокетно корабче, отколкото да разполагат с огромни вили, цветни телевизори и лимузини. Някои Раци имат само малка гумена лодка с весла, но дори и тя е достатъчна, за да ги отведе към блаженото щастие. Сякаш тайната им мечта е отплувала навътре в морете и те никога не престават да я търсят и гонят. Много от Раците, които познавате, ще правят именно това през почивните си дни. И ще бъдат в прекрасно настроение докато шляпат по палубата, обути в старите си протрити джапанки. (Въобще не им предлагайте да си купят нови! За тези хора трябва да знаете едно - старата вещ е ценна, новата - със съмнителни качества.)\nПри Рака емоционалното състояние е по-важно от физическото. Неговите притеснения и грижи могат да му повлияят негативно, а мимолетната радост - да му вдъхне нови сили. Той постоянно се плаши от фалит или от загуба на любим човек. Ако се почувства застрашен (в банката, в душата си или все едно къде), Ракът лесно се депресира и това подсъзнателно го довежда до болестно състояние. Силно развитото му въображение лесно превръща дребното неразположение в сериозно хронично заболяване. Когато отпадне духом, той почти не реагира на положителните събития. Тогава ви смята за груби и зложелателни, защото не му съчувствате. Но болният Рак най-малко се нуждае от състрадание, каквото и да си приказва той. Ако меланхолията му се дължи на неговите глупави предчувствия за страшни опасности, то за да излезе от нея, ще му трябва двойно повече време, отколкото на всеки друг.\nНай-уязвимите части на Рака са гърдите, колената, бъбреците, пикочният мехур и кожата. Главата, лицето, стомахът и храносмилането са по-слабо чувствителни, но също са сред слабите му места. Всъщност като заболяване язвата най-вероятно се е появила първа при Раците. Въпреки това тези хора могат да доживеят здрави до дълбоки старини, стига да успеят да се преборват с мрачните настроения чрез великолепното си чувство за хумор. Радостта, смехът и оптимизмът чудесно поддържат както телесното, така и духовното им здраве. Всъщност Ракът се чувства така, както той самият си мисли, че се чувства. Никой друг слънчев знак не е така податлив към болести, предизвикани от мрачни мисли, но пък и никой знак не е способен на чудотворното самолечение, присъщо на лунните хора. Ще е от полза на всички Раци да поразмислят върху това парадоксално противоречие.\nМного от Раците имат „зелени" ръце. Те се грижат с голяма любов и всеотдайност за своите свежи и добре поддържани градини. Тези, които не се занимават със зелени растения, пък притежават внушителни банкови сметки в зелено, на които отделят същото внимание и любов. Раците харчат твърде икономично. Дори в рождения им хороскоп да има импулсивни влияния от други планети, Ракът винаги ще задели по нещичко за черни дни. Ако ви каже, че е останал без пукнат грош, това значи, че му остават още поне няколко хиляди. За него обаче това е бедствено положение. Никой от останалите слънчеви знаци не може да спестява по-добре от Рака. Той е майстор в натрупването на богатства и умножаването им. След него се нареждат такива всепризнати „финансисти" като Телеца, Козирога и Девата. Парите рядко изтичат между ловките рачешки пръсти. Никога няма да видите Рак да хвърля банкноти през прозореца просто, за да се наслади на полета им. Все пак хората от този слънчев знак на драго сърце споделят всичко, което имат, с някого, когото обичат и знаят, че наистина е изпаднал в беда. Всяка обезоръжаваща детска усмивка би му измъкнала пари за дъвка или сладолед, но Ракът грубо ще наругае продавача, дръзнал да го излъже дори с два лева за пакет ориз.\nЗа Рака храната означава сигурност. Без значение дали изяжда всичко или не, той се чувства спокоен само ако хладилникът му е пълен до козирката. Само при споменаването на нещо, което става за ядене, лицето на Рака просветва и той автоматично изпада в чудесно настроение. Разказите за оскъдица и глад обаче направо го ужасяват. Хората от тази зодия в никакъв случай не са безучастни към гладните по света. Те се чувстват отговорни за това и се терзаят дълбоко. За Рака разхищението на храна е сред най-големите престъпления на този свят. Той ще ви сипе от ястието колкото пъти пожелаете, но не забравяйте да изядете всичко, сложено в чинията.\nИ мъжете, и жените Раци притежават силно изявен родителски инстинкт. Те вечно се опитват да ви натъпчат с не толкова вкусна, но богата на витамини и калории храна, пред-пагат ви топли напитки и стават по деветдесет пъти на нощ, за да проверят да не би случайно да сте се отвили докато спите. Раците обичат да глезят приятелите си и любимите си хора. Въобще, трудно е да се каже кое най-много възбужда чувствата им - децата, храната, морето или парите.\nОт благоразумие Ракът избягва бурните морета. Половината от времето си той прекарва на сушата, а другата половина - в дълбоките води. Предпочита да се облича в лунни тонове - бледожълто и сребристо, а зад бледозелените и бледолилавите нюанси на скромността крие своите силни и пламенни чувства.\nВсеки Рак крие в душата си поне зрънце от лунната лудост. Наяве или не, той си има едно прекрасно тайно местенце, където между лилавите перуники цъфтят две лилии и седем бели рози. Понякога^ мисълта за тази вълшебна градинка го кара да изпитва възторг и радост. Друг път ще го накара да се усамоти и да заридае горчиво. Ракът търпеливо събира смарагдите, бисерите и лунните камъни, небрежно изпуснати в пясъка от някой друг, и чака приливите да изхвърлят сребристите му мечти на брега.\n„Понякога изравям курабийки, капани слагам за лангусти,\nТой е мълчалив, уклончив, обича да увърта..Няма да ви омае с приказки и не е развейпрах. Не очаквайте от него да разкрие сърцето и мислите си още при първата ви среща. Ракът е недоверчив по природа и пази тайни дори от най-добрите си приятели. Трябва ви време и огромно търпение, за да се доближите до мъжа Рак. Ако той е настроен защитно и заядливо, има опасност желанието ви за близост да се изпари яко дим, но въпреки това не се отказвайте толкова лесно.\nКолкото и непостоянен да ви се струва Ракът на моменти, ако пожелае, той може да бъде изключително предан и сантиментален. Киселата му гримаса изненадващо се сменя с любезна усмивка. От недоволен и груб той става внимателен и отзивчив. Способен е така да ви разчувства когато е тъжен и умислен, че ви се приисква да го прегърнете и утешите. Хората изпитват уважение и страхопочитание пред неговия пъргав интуитивен ум. Предпазливостта му ги смайва, а песимизмът му ги подтиска. Без съмнение Ракът е романтична натура, но съчетава това с пресметливост и практичност. Опитайте се да го разберете. При него не става дума за някакви коренни душевни промени, а просто за честа смяна на прословутите му „лунни настроения". Когато е в подобно настроение, както и в периодите между тях, мъжът Рак остава винаги верен на себе си. Характерът му си остава същият, въпреки че изразът на лицето му се мени толкова често. Не бива да забравяте обаче, че макар Ракът да е груб и резервиран, при него това е само външна защитна обвивка. Сърцето му си остава меко, сантиментално и лесно уязвимо. Почувства ли се засегнат, той се оттегля в удобната си раковина и за няколко кратки мига успява да се отърси от неприятните усещания. Скрие ли се, вие бързате да се предадете, мислейки си, че това всъщност е един истински райе. Но щом той подаде мустаци навън, изкушението да го доближите отново е голямо.\nРакът реагира по цялата скала на термометъра. И често се чудите дали да се държите хладно с него или сърдечно да разтворите обятия. Той ви дарява с най-ледения поглед на света, а миг след това ви обсипва с любов и внимание. Държи се отвратително, когато изпитва страх от загуба на нещо или някого. Затова често го успокоявайте, че принадлежите единствено нему. Думите ви ще звучат ката музика в ушите му. Бъдете подготвена, че точно по средата на някоя нежна сцена в пълнолунна нощ на него ще му хрумне да ви рецитира любимото си стихотворение. Облегнете се на рамото му и затворете очи. Не очаквайте обаче някоя пламенна ода или прекрасна тиха лирика, а по-скоро нещо от рода на: „Пих цяла нощ, пих до насита. На сутринта издухах нос, потропах с крак - ще пия пак, защото съм юнак!" Подобно нещо лесно би могло да попари и най-пламенните чувства, но вие знаете, че пълнолунието влияе странно върху рачешката душевност, затова бързо му прощавате. Мисълта ми е, че Ракът понякога може да се държи наистина изненадващо и неадекватно, макар да е в състояние да натрупа един милион долара и още повече да съумее да ги запази.\nЩом стана дума за пари, ще ви кажа още нещо. Ако сте от жените, които държат да си плащат наема навреме, значи сте избрали най-подходящия партньор. Ракът обича сигурността почти колкото обича и вас. Той е в плен на парите още от най-ранна детска възраст. Става ли дума за финанси, дори прословутото му чувство за хумор остава на заден план. Според него парите не са тема за шеги. Много Раци като малки първо се научават да смятат, а чак след това учат азбуката. Не се учудвайте, ако видите касичката с форма на прасенце, която са му подарили за петия рожден ден, да стои все още неотворена. Не заради социалното утвърждаване обаче събират пари Раците. Те правят това от любов към самите пари. За тях звънът на монетите и шумоленето на пачките с банкноти са по-приятни и от най-чудната музика. Колкото и да е богат, мъжът Рак винаги се опитва да омаловажи своя финансов успех. За себе си казва, че е „само един беден човек, който се опитва някак си да изкарва хляба си". Не е изключено дори да ви стане толкова мъчно за него, че да предложите да му изтеглите заем от банката. Недейте. Той най-вероятно притежава тази банка.\nАко в знака на мъжа Рак присъства огнен асцендент, това може да го подтикне към нехарактерно прахосничество, на което той храбро се опитва да устои. Е, случва се понякога да пръсне пари на вятъра, за да си оправи настроението, но това в никакъв случай не се превръща в навик. Преди да му обърнете гръб и да го наречете „скъперник", знайте, че Ракът има нетрадиционна представа за пестеливост. Той предпочита да ви заведе в най-изисканото заведение, където е сигурен, че ще получи това, което му обещават и за което плаща, отколкото да рискува да влезе в някой второкачествен ресторант, където келнер-грубиян ще му тикне под носа топла бира и студени котлети, а на всичко отгоре и ще го излъже в сметката. Ракът смята, че не си струва да се купува всяка година обикновено палто, докато това от визон или норка би изтраяло с години. Лъскавият вечен „Мерцедес" или последното поколение „БМВ" за него са по-сигурно капиталовложение от евтината бричка, която се скапва още на първия завой. За Рака доброто качество и пестеливостта означават едно и също нещо.\nДори и най-мечтателните и поетични представители на зодията притежават особен усет към стойността на парите. Лунният художник може да рисува на някой мрачен таван, но едва ли се нуждае от подаяния. Със сигурност някъде между боите и четките си той е скрил ценни книжа или акции от борсата. Няма да видите този художник да раздава картините си като дарения. Той ще ги продаде на добра цена, но не за повече, отколкото струват в действителност. Ракът притежава усет и творчески талант. Това му помага с каквато и професия да се захване, винаги да достига върха в кариерата.\nАко няма други влияещи планети, типичните Раци не се интересуват от мода. Те се обличат строго и официално. Мъжът Рак предпочита костюм с традиционна кройка, често с обърнати маншети и остър ревер, и скъпи ризи, които той купува на едро (но без монограм. Прекалено претенциозни са, а той не иска да бие на очи). Дори ако в момента не разполага с достатъчно пари, обувките му ще са лъснати, а чорапите чисти и изопнати. Така, дори и изпаднал във временна финансова нестабилност (бъдете сигурни, че е временна), от него ще се излъчва усещане за успех и благополучие. Ракът няма винаги да е безмерно богат, но да го видите на опашка в бюрото за безработни е по-невъзможно, отколкото да попаднете на портокалова горичка в Сибир. Негов девиз е „Който не работи, не печели", а мъжът от зодия Рак предпочита да усеща тежестта на претъпкания портфейл в джоба си.\nДано да харесате майка му от пръв поглед, защото тя твърде често ще бъде важен обект в разговорите ви. „Не мислиш ли, че си слагаш доста грим, скъпа? Майка ми не ползва толкова сенки и въпреки това е красива жена." Този символ на добродетелта често ще се появява когато най-малко го очаквате. „Мила, да отложим театъра довечера. Трябва да закарам мама на село." Най-общо казано, мъжът Рак не е склонен да замени мама и да ви направи своята нова кралица. Той е силно привързан към домашния уют, въпреки че понякога го обхваща желание да пътешества, и ако майка му е превърнала дома в приятно кътче, трудно бихте го откъснали от там. Лунните мъже са или дълбоко свързани с майките си, или напълно отделени от тях. Средно положение няма.\nПри типичния Рак обаче много по-вероятно е пречката да се окаже именно близостта с майка му. Затова побързайте да се сприятелите с нея, защото тя ще се окаже ваша съперница, въпреки многобройните комплименти, с които ще я засипете. Не допускайте тя да доминира в готвенето или чистенето. Но не й отнемайте удоволствието да ви научи как се готви любимия сладкиш на сина й. След това запретнете ръкави и му пригответе вашия специалитет. Колкото и усилия да ви коства, постарайте се да го глезите така, както е свикнал да го глези мама.\nРакът обаче притежава доста качества, които понякога са достатъчни, за да балансират отношенията ви. Най-често срещаното е, че умее добре да готви. Ако такъв мъж ви покани на вечеря в апартамента си, първо: не яжте нищо предварително (няма да успеете да вкусите от многобройните му специалитети), и второ: не очаквайте никакви скрити помисли от негова страна. Типичният мъж Рак е почитател на прекрасните неща в живота. И ако ви покани да разгледате редките платна живопис или невероятната му колекция от плочи, бъдете уверена, че ще бъдете в безопасност, ако отидете съвсем сама в скалистата му пещера. Защото към жените тези мъже олицетворяват самата галантност. Те ще се държат джентълменски дотогава, докато вие не решите да направите първата крачка. Така са постъпвали по времето на баба им, а за тях това са добрите стари времена. Ако ги попитате за родословието им, те ще се отплеснат да разказват, прибавяйки по някой и друг спомен. За повечето Раци съставянето на родословно дърво е въпрос на чест.\nАко поиска да ви снима, не хуквайте да бягате през глава. Фотографията е често срещано занимание при Раците и за много от тях фотоапаратът е консуматив, който сменят често. Естествено, възможно е вашият Рак да има в хороскопа си Венера в Скорпион или Луна в Лъв, така че преди да се съгласите, просто поискайте датата и часа на раждане и позвънете на астролога си. Ако сметне, че се шегувате - добре, ако не - разкажете му, че Дж. П. Морган рядко предприемал борсова операция без съвета на личната си астроложка Иванджелийн Адамс, внучка на Джон Куинси Адамс и правнучка на Джон Адамс. Това съчетаване на история с пари ще отвлече вниманието му и ще го заинтригува.\nМъжът Рак може доста време да не се сети да ви покани на вечеря или да разгледате колекциите му. Понякога с години не намира жена, в която да се влюби сериозно, въпреки многобройните флиртове, с които се захваща. Изискванията му са високи, но все пак, когато я срещне се държи галантно и нежно, обсипва я с подаръци и възхищение. Ракът се страхува много да не се опари и има право. Защото един провален брак, който за обикновения човек би представлявал само няколко тъжни седмици за пренагласа, за Рака би се превърнал лесно в съдбоносна катастрофа. Тези мъже са способни да страдат с години, ако се разделят с жената, с която са решили да се сближат.\nНерешителната природа на Рака му пречи да се хвърли в атака към набелязания обект, но почувства ли увереност в силите си, трудно може да бъде отблъснат. Лесно му се отдава ролята на романтичен влюбен. След като веднъж е разкрил чувствата си и вижда шанс да ви спечели, той от стеснителен и плах изведнъж става упорит и вие разбирате, че ви ухажва един настойчив и категоричен мъж, който за нищо на света не желае да получи отрицателен отговор. Той ще задръсти пощенската ви кутия с писма, ще спи на изтривалката пред дома ви и ще накара телефонната слушалка да пари в ръцете ви. Трудно бихте се изплъзнали от пипалата на Рака, но навярно няма и да искате. Много жени мечтаят точно за такъв свят като неговия - залят от лунна светлина, в който мечтите им могат да полетят и където някой силно ги прегръща и ги брани от големия лош вълк, дебнещ отвън.\nСега, след като знаете, че винаги се облича добре, не е прахосник, готви фантастично, има отличен вкус, търси старомодно момиче като това, което се е оженило за милия му татко, безкрайно любвеобилен е (когато не е вкиснат), какво друго бихте искали да знаете? Какъв родител е? Това е най-добрата новина. Всички Раци са майки по душа. Дори и мъжете.\nВсъщност искам да кажа, че той ще бъде идеален родител именно заради всички онези качества, които вие сте харесали у него. Ще е безкрайно търпелив към децата и силно ще го развълнува прищипаното пръстче, болното зъбче или счупената играчка. На всеки рожден ден ще се облича като клоун, ще щурее с малките гости около масата и ще ги омагьосва с часове. Бащите от лунната зодия са горди със синовете си и загрижени за дъщерите си. Докато децата поотраснат, няма по-добър баща от Рака. Но навлизането в по-зряла възраст може да предизвика вълнение в отношенията. Ракът обича да е съпричастен към всичко, случващо се с хората, които обича. И ако те решат да проявят независимост, той може да се превърне в един кисел, опърничав Рак и да се противопостави на желанието им да опознаят света.\nКогато младият Хенри се прибира по малките часове с колата, а прелестната Луси пресрочва определения вечерен час, бащата Рак няма да спре да крачи напред-назад, час по час да излиза пред дома в проливния дъжд и да се ослушва напрегнато. В такива случаи просто използвайте малко обикновена математика, за да го накарате да осъзнае поведението си. „Така е, скъпи. Сега имаме две деца. Когато се оженят, ще имаме шест или осем внучета, като дивидентите в банката. А шест или осем носят повече щастие от две, нали?" (Цифрите го впечатляват и току виж, че сте го убедили!) „Радвам се, че си съгласен, мили. А сега ще ни кажеш ли къде си скрил сватбената рокля на Луси и ще свалиш ли белезниците от ръцете на Хенри, за да си вземе брачното свидетелство?" Но не постъпвайте така с него по време на пълнолуние. Когато лунните вибрации са особено силни, Ракът може да ви разбере погрешно, забравяйки изцяло прословутото си чувство за хумор. Не забравяйте да му напомните обаче, че дори да загуби децата си, му оставате вие. След такива думи той ще престане да стиска така здраво юмруци.\nНо всичко това е въпрос на бъдеще. Сега пред вас стои проблемът да накарате Рака да стигне до предложението за женитба. Бихте могли да се престорите, че го напускате заради някой по-напорист мъж, но за тази цел ще трябва да намерите някого, а това може да се окаже твърде неприятно, тъй като Ракът не ви изпуска от очи дори за миг.\nНай-сигурният начин да го накарате да спре отстъплението и да ви сграбчи здраво е всяка вечер да свирите по тънките струни на неговата чувствителност. Музика, поезия, цветя, красиви дрехи, лек парфюм, нежни думи и прегръдки - това са оръжията, с които можете да го впримчите в мрежата на любовта. Не пренебрегвайте също и пряката връзка между сърцето и стомаха му. Изрязвайте си снимки на бебета, оставяйте шевната машина отворена и скъсете малко полите си. Съвсем изненадващо някоя вечер той ще ви попита дали искате да се запознаете с майка му. Още на другия ден можете да поръчвате покани за сватбата. Ще сте спечелили сърцето му завинаги. Сега вече отплавайте нанякъде заедно и танцувайте на лунна светлина. Бон воайяж! Не забравяйте, че не бива да изхвърляте старата му шапка, скъсаните гуменки, колекцията марки или ученическите му бележници. Това са неговите съкровища. На всяка цена си вземете чадър, защото ще има влажни нощи. Мога ли да кажа, че изглеждате прекрасно в палтото от чинчила? Но, разбира се! Жената е красива само когато е обичана. А вие сте обичана.\nЕхото заглъхва, споменът умира.\nневидима за никой по света...\nТрудно е в началото да определите дали вашата любима от зодия Рак е благопристойна лунна девица или нещо й хлопа. И до края няма да го узнаете.\nТя може да ви удави в сълзите си по време на нейните чести дъждовни периоди. А когато слънцето пробие облаците, ще ви кара да се заливате от смях и ще ви радва с нежността и ласките си. Не можете да избягате от нейните настроения. Тя е просто малко налудничава, тъжна и меланхолична, притежава невероятно въображение, но също така знае да се грижи за парите.\nЕстествено поради благоприличието, което тя строго спазва, преди да сте се оженили няма да ви позволи да надникнете под дюшека й. Но спокойно можете да се обзаложите, че държи там стара платнена торба, натъпкана със зелени банкноти и сребърни монети. Дори и да има асцендент или Луна в знак, предразполагащ към разхищение, тя ( задължително е скрила някоя и друга скъпоценност под саксията с цветя или в новата дантелена покривка в гардероба (подарена й преди десет години и незастлана нито веднъж!). Внимавайте като разтваряте книгите й, защото от там често падат стари измачкани банкноти, ненавременно появяващи се на бял свят. Почувства ли се уязвена, жената Рак се впуска да харчи с пълни шепи и това й носи удовлетворение, но най-често разходите й чувствително изостават от приходите й. Не я винете, че проявява оживен интерес към банковата ви сметка и че любимата й тема за разговор са парите. Не ще се отдръпне от вас, ако ви липсват спестявания, стига да й покажете, че се опитвате да ги натрупате. С радост ще ви помогне да спечелите пари, но ще ви остави да се оправяте сам, когато се стигне до прахосването им. Когато подарите на тази жена невъзможно скъп подарък и тя ви каже: „Не биваше да го правиш", знайте, че не го казва от куртоазия, а говори сериозно.\nЗа да я откъснете от постоянните й грижи около застраховките, ипотеките, наемите и годишния баланс на фирмата й, просто я отведете на морския бряг в полунощ и се разхождайте до забрава под лунното сияние. В такъв момент тя се чувства чудесно. Луната пробужда най-тайните й мечти, а приливът на вълните премахва всичките й хиляда и сто задръжки. За кратко време ще откриете цялата дъга на чувствата й. Просто си харесайте е


Интервюта & на фокус - Ивелин Попов:Всеки ден научавам по нещо ново\nИвелин Попов:Всеки ден научавам по нещо ново\nТалантливият капитан на Литекс Ивелин Попов вече отбеляза първия си гол за националния отбор. С представянето си в предишните мачове Попов дава сериозна заявка да бъде сред основните фигури в борбата за класиране на световното първенство в ЮАР. Два дни преди края на лагера в Турция той даде интервю за клубния сайт.\n- Зимната подготовка е към края си. Как виждате отбора? Готов ли е той за началото на пролетния дял в първенството?\n- Направихме доста неща. Според мен в момента Литекс играе хубав футбол. Приятен за гледане. Иначе лагерите са тежки за всеки един футболист. Но нямаме право да се оплакваме. Такава ни е съдбата.\n- Казвате хубав футбол, но тимът не може да отбележи гол в трети пореден мач?\n- Не мисля, че това е проблем. Знаете, че има голяма разлика между официални мачове и контроли. Проверките са, за да се даде шанс на всички футболисти. Да се изпробват различни тактически схеми. Виждате обаче по колко положения създаваме в един мач. Помните как играхме срещу шампионите на Русия, Румъния и Хърватия. Прави чест на Литекс, че надигра тези тимове. Пак казвам Ц головете в контролите не са проблем. Важни са официалните мачове.\n- Мнозина смятат, че Литекс се е променил към добро заради идването на четиримата нови играчи?\n- Естествено, че е така. Ивайло и Кишишев са доста опитни. С голям стаж в чужбина. Умни също. Точно от това се нуждаеше нашият отбор. С тяхна помощ вярвам, че Литекс ще преодолее своята слабост да губи точки от по-слаби съперници. За Шандор и Дока също мога да кажа, че са класни попълнения, които се вписаха доста добре в отбора и стила на игра. Знаете, че когато отидеш на ново място, трудно се адаптираш. Този период понякога трае дълго Шандор и Дока въобще не се нуждаеха от време за адаптация. Те се вписаха перфектно. За това роля имаме и ние, останалите футболисти.\n- Следите ли как се готви конкуренцията Левски и ЦСКА?\n- Честно на ви кажа - от Левски и ЦСКА не се интересувам. Гледам си само нашият отбор.\n- Треньорът на ЦСКА Димитър Пенев смята, че Черно море е с класа над Литекс. Как ще коментирате това твърдение?\n- Всеки може да каже каквото иска. Живеем в свободна държава. Не желая да коментирам това изказване. Когато излезем да играем с Черно море, тогава ще се види кой с каква класа е над другия.\n- Вярвате ли, че Литекс може да стане шампион?\n- Разбира се. Но е най-важно да го докажем и на практика. На приказки е лесно. Като капитан ви обещавам, че от първия до последния човек в отбора ще се борим до край за титлата и Купата на България. Трябва да ги спечелим, за да има смисъл работата ни.\n- Как се чувствате на новия пост Ц чист нападател?\n- Много добре. Важното е, че зад гърба ти действат хора, с които можеш да комбинираш. Задачата ти става лесна, когато играеш с грамотни футболисти. А и друго Ц аз съм работник. Какъвто ме сложат , такъв ще играя. Все пак ние сме професионалисти и сме длъжни да изпълняваме задачите на треньора.\n- Няколко думи за мача с Швейцария, в който отбелязахте първия си гол с националната фланелка?\n- Това беше полезна проверка за нашия отбор. Видя се , че само за два дни Станимир Стоилов накара всички да проумеем, че да играеш за България е нещо много отговорно. И когато го правиш, трябва да се раздаваш на сто процента. Лично моето мнение е, че бяхме по-добрият отбор от Швейцария. Имахме стил, направихме доста хубави атаки, комбинирахме. Добре изнасяхме топката.\n- Вярвахте ли, че ще вкарате гол?\n- Когато играя като краен нападател, съм двойно по-мотивиран. Постоянно търся гола. Когато много искаш да вкараш, съдбата ти се отблагодарява. Както стана в Женева.\n- Какво е да си партнираш с Димитър Бербатов?\n- Целият свят е признал Димитър Бербатов. Аз мисля, че в момента той е един от най-добрите футболисти на планетата. Удоволствие е да играеш не само с него, но и с всички момчета в националния отбор. След мача си щастлив. Изпитваш удоволствие от това, което си направил.\n- Как ще коментирате критиките срещу Станимир Стоилов след мача с Швейцария? Много хора омаловажиха постигнатото от националния отбор в Женева.\n- Българите сме доста критични. Не сме реалисти. Съотношението е следното Ц петима те хвалят, десет те плюят. Винаги ще има недоволни. Няма какво да се разправяме с критиците. В България малко хора разбират от футбол. Повечето от тези, които критикуват, не са постигнали нищо в спорта и живота. Но излизат и коментират. Тяхна работа. Не искам да съдя никого. Просто трябва да разберем, че за да върви България напред, трябва да се обединим. Да работим в една посока. Да преследваме една цел.\n- В Женева отборът изглеждаше коренно различно в сравнение с последните мачове при предишния селекционер. Какво толкова промени Стоилов?\n- Не искам да коментирам предишния селекционер. За два дни не може да се промени толкова много. Но е безкрайно важен подходът към всеки един футболист. Важното е треньорът така да влезе в мозъка на всеки, че той да дава максимума от себе си. Мъри успя да го направи.\n- Какво очаквате от мачът на истината срещу Ирландия? Станимир Стоилов вярва в победата.\n- Ето това е истинският треньор. Да ти дава увереност. А не да се притеснява. Ние виждаме в лицето на Станимир Стоилов един водач. И аз мисля, че ще спечелим този мач и ще останем в борбата за класиране на световното първенство в ЮАР.\n- Според много специалисти вече сте изчерпан за Литекс и е време да отидете в голям отбор. Споделяте ли това мнение?\n- Не съм съгласен, че съм изчерпан. Откакто работя със Станимир Стоилов всеки ден научавам по нещо ново. И във всеки следващ мач го прилагам. Виждате, не бях играл централен нападател никога. В първата контрола на Литекс вкарах три гола на Шанхай. После един на Швейцария. Това показва, че май имам още какво да давам. И ще продължа да го правя. Много футболисти си казват - стигнал съм тавана като вкарат няколко гола. Аз съм такъв човек - не се примирявам, ако не се развивам. Всеки ден можеш да научиш нещо, което ще ти е от полза . И във футбола и в живота. Човек се учи докато е жив. Приемам доста съвети от по-стари футболисти в националния отбор. Помагат ми да не допускам техните грешки, когато са били на моите години. С тяхна помощ избягвам кривите пътеки.\n15 февруари 2009 13:31\n29 май 2011 17:28 | owhuuoibz | |\nBq7yxH , [url=http://qxnmszngoffi.com/]qxnmszngoffi[/url], [link=http://updgvvfyyvib.com/]updgvvfyyvib[/link], http://enbjsdsphrjf.com/\n15 май 2011 16:00 | wrargjam | |\nKl1oA4 , [url=http://oblfvxbbgipd.com/]oblfvxbbgipd[/url], [link=http://mvknjlfufipi.com/]mvknjlfufipi[/link], http://artocysllylx.com/\n13 май 2011 17:19 | Kayleigh | |


Четири промишлени предприятия получиха отличия от АЗ\n15.12.2020 | Събитията\nАгенцията по заетостта отличи 14 работодатели по време на форума "Работодател на годината 2020", чието седемнадесето издание се проведе в изцяло онлайн формат.\nНай-изявените работодатели, партньори на Агенцията по заетостта при осигуряването на заетост на безработни лица от цялата страна, и тази година бяха класирани в две категории: "Работодатели със значим принос за осигуряването на заетост на безработни лица на регионалния трудов пазар" и "Успели заедно".\nСред победителите в първата категория бяха Язаки България за регион Бургас, ВОСС Аутомотив България за регион Ловеч, МД Електроник за регион Монтана и Хранинвест - Хранмашкомплект за региона Хасково.\nЯзаки България е 100% собственост на японската Yazaki Corporation – глобален производител на автомобилни компоненти и оборудване, климатици и различни продукти, свързани с екологията. От началото на годината работодателят е наел 130 нови служители и е запазил 2789 работни места чрез мярката 60/40.\nВОСС Аутомотив България произвежда и доставя интегрирани технически свързващи системни решения с използването на контактни връзки, вентили и готови за вграждане инсталации. Работодателят е наел 139 нови служители тази година.\nМД Електроник е международен доставчик за автомобилната промишленост. Произвежда кабели за пренос на данни и електронни компоненти за всички автомобилни марки в света. Това е ключов работодател от региона на бюрото по труда във Враца и е една от фирмите, оказващи влияние на местния пазар на труда. Компанията е наела е на работа 32 души през т. г.\nХранинвест-Хранмашкомплект е водещ производител на машини и съоръжения за хранително-вкусовата промишленост и най-големият работодател на територията на община Стара Загора. Фирмата е запазила 399 работни места тази година с помощта на мярката 60/40 по ПМС 151/2020.\nКлючови думи: Ключови думи: Агенция по заетостта Язаки България Yazaki Corporation ВОСС Аутомотив България МД Електроник Хранинвест-Хранмашкомплект машиностроене


Klassa.bg - Майонезата – какво няма и какво има в нея?\nМайонезата – какво няма и какво има в нея?\nВидяна: 25938 пъти\nСлед шокиращата новина, че в майонезата няма яйца бавно започнаха да се открояват един след друг фактите какво има и какво няма в нея:\nИМА ЗАВИШЕНИ ВЪГЛЕХИДРАТИ\nТревожно е, че захарите са добавяни и в продукти рекламирани като детски. В един от тях (нискомаслена детска майонеза „Олинезко”на Олинеза) малкото мазини са “компенсирани” с 21% въглехидрати, от които 5% са захар. Много или малко е това – само захарта за една опаковка от 450 грама е 22,5 грама, което е еквивалентно на почти 5 чаени лъжици захар!\nПо същество въглехидратите заместват липсващите мазнини, а въпросните “майонези” се доближават повече до шоколада по хранителна и енергийна стойност, отколкото до международните стандарти.\nМакар да са разрешени за използване в храните, допълнителното влагане на въглехидрати в майонеза променя коренно хранителния профил на продукта. В така направените “майонези” близо 50% от енергийната стойност се дължи на въглехидратите, срещу 2-5% нормално. Допълнително, те имат по-висок гликемичен индекс и могат да представляват потенциална опасност за диабетиците.\nТова е основната причина за скритото пълнеене – зави Богомил Николов председател на Активни потребители. От дълги години погрешно се води война с мазнините, като основна причина за наднорменото тегло, но всъщност захарите и скрите захари под формата на нишесте водят до високите нива на наднормено тегло, особено при децата.\nВместо 65 – 80 % масленост у нас декларираните стойнсти са средно 35%. Има измерени и по-ниски стойности – 27 – 28%. Подобни майонези би трябвало да се наричат «супернискомаслени». Най-ниската измерена стойност е е само 6.5% на на ЕТ Николина Алендарова, произведен за фирма Белла, продаван в Метро.\nИМА НЕТОЧНОСТИ НА ЕТИКЕТА\nАнализът на етикетите показва, че в 3 от 16 търговски марки хранителната информация е непълна и те не отговарят на изискванията на Регламент 1169 на Европейската комисия. Този факт явно е пропуснат както от Агенцията по храните, което не е новина, така и от търговците продавали тези продукти в Метро, Кауфланд и Фантастико, все вериги с претенции за загриженост към потребителите. Етикетите разкриват и друга интересна подробност. В 6 от 16 търговски марки от състава на продуктите отсъстват яйцата. Това означава, че те не могат да се именуват майонеза, защото в тях липсва основната хранителна съставка каквато са яйцата. Според международните стандарти тези храни би трябвало да се наричат "салатен дресинг”.\nSteffie каза: 2016-07-20 18:30:08\nThe abtiily to think like that is always a joy to behold http://uqnyajfpcvj.com [url=http://nayzprz.com]nayzprz[/url] [link=http://vcpxmpsj.com]vcpxmpsj[/link]\nJennabel каза: 2016-07-19 13:23:25\nMakalah каза: 2016-07-19 07:15:01\nAKAIK youv'e got the answer in one! http://bqofquohs.com [url=http://vwmeigyb.com]vwmeigyb[/url] [link=http://mnryagdfvnn.com]mnryagdfvnn[/link]\nIreland каза: 2016-07-18 11:04:50\nWait, I cannot fathom it being so sthargrtfoiward.\nCathy каза: 2016-07-18 06:32:00


„Изтеклите” имена на проекто-министрите от ИТН са потвърдени официално – Барикада\nКакво се завъртя из медиите за състава на предлагания от Пламен Николов министерски съвет\nБАРИКАДА 3 август 2021\nПредложеният от ИТН за премиер Пламен Николов потвърди имената на проекто-министрите. Снимка: president.bg\nКакто се и очакваше, булото на секретност, с които партия „Има такъв народ” (ИТН) се опита да скрие имената на своите проекто-министри, не можа да изтрае по-дълго от първата от серията днешни срещи между мандатоносителя и трите избрани от него за диалог парламентарни партии – „Изпрви се БГ! Ние идваме”, „Демократична България” и БСП. Имената „изтекоха” почти веднага и се развъртяха из медиите, които побързаха да стъкмят и спешни визитки на номинираните лица, макар че официално потвърждение за тях нямаше до късния следобед. Но в крайна сметка кандидат-премиерът на ИТН Пламен Николов ги потвърди и публично.\nИначе Николов се яви ведър пред журналистите, причакващи го още преди първата от срещите, макар да призна, че е работил усилено до късно предния ден: „Вчера до полунощ съм редил кабинет Нося си и дипломите”. Той затвърди своя амалгамен позитивизъм с уверението: „Разбира се, че има шанс да съставя правителство. Само гледайте”.\nГледането, а сигурно и слушането помогна на редица медии доста бързо след това да извадят и списъка с предложените от Николов пред събеседниците му министри. По-късното потвърждаване на листата вече не изненада никого.\nВсеобщото внимание прикова вестта, че спряганият преди за премиер на ИТН адвокат Петър Илиев, за когото се допускаше, че може да стане правосъден министър, всъщност е предвиден да застане начело на МВР. Биографията му вече стана широко известна покрай спекулациите за премиерската му кандидатура – и адвокатските му успехи, и поста му на почетен консул на офшорката Барбадос, и съмненията за плагиатствани части от негова книга.\nЗа правосъден министър е посочен великотърновският адвокат Момчил Иванов, координатор на ИТН за областта. Бил е активист на СДС и преподавател във ВТУ „Св. св. Кирил и Методий“. Упрвлявал е общинското предприятие „Спортни имоти“.\nЗа шеф на финансовото министерство пък е предложен депутатът от ИТН Пламен Данаилов – възпитаник на УНСС с над 20 г. на мениджърски позиции из големи международни компании.\nКато министър на икономиката ИТН вижда Десислава Димитрова, председател на Съвета „Кръговата Икономика – Зелената Алтернатива за България“ към Българската търговско-промишлена палата. Димитрова притежава фирмата „Био стопанство Лопянко“, която иска да произвежда органична коприна с последващо преработване на отпадъчните материали във висококачествени протеини и биомаса. Димитрова е гостувала в предаванията на телевизията на Слави Трифонов „7/8”.\nЗа здравен министър е лансиран известният уролог д-р Силви Кирилов, също депутат от ИТН. Бил е директор на Агенцията по трансплантациите, както и на няколко болници – „Александровска“ по времето на НДСВ, а след това и на частните МБАЛ „Доверие“, „Уни Хоспитал“.\nОбразователното министерство е подготвено за Велислава Петрова, която в първия проектокабинет на ИТН беше номинирана за здравен министър. Петрова е учен и доктор по вирусология и имунология от университета в Кеймбридж. Старши мениджър в екипа по здравна политика в Глобалния алианс за ваксини и имунизации (GAVI) в Женева.\nБившият посланик в Швейцария, Германия, Австрия Ради Найденов е номиниран за министър на външните работи, какъвто вече е бил в служебното правителство на Огнян Герджиков през 2017 г. А в правителството на НДСВ и ДПС е бил заместник-министър на отбраната в периода 2001 – 2002 г., По-късно е оглавявал кабинета на премиера Симеон Сакскобургготски до 2005 г.\nМинистерството на отбраната ИТН предлага за първи път да отиде в ръцете на жена. За тази позиция е номинирана Теодора Генчовска, която вече фигурираше точно на същата длъжност в несъстоялия се първи проекто-кабинет на ИТН с премиер Николай Василев. Възпитаничка е на Военната академия „Г.С. Раковски“ и е работила е в министерството на отбраната.\nЗа министър на транспорта е посочен Гроздан Караджов – „едно от знаковите имена на десницата у нас”, както го определя mediapool.bg. Юрист по образование, той е известен като експерт по телекомуникациите. Специализирал е бизнес мениджмънт в тази сфера в Япония. Професионалната си кариера започва във фондация „Отворено общество“ като програмен координатор, главен секретар и програмен директор. В периода 1996 – 2011 г. е главен секретар на Комитета по пощи и далекосъобщения, главен секретар на министерство на транспорта и съобщенията и председател на Съвета на директорите на БТК. В периода 1998 – 2003 г. е член на Надзорния съвет на Българска пощенска банка и член на Съвета на директорите на „Рила Сълюшънс“. От 2001 до 2004 г. Караджов е изпълнителен директор на фондация „Демокрация“. Член е на управата на Центъра за икономическо развитие. Бил е депутат в 43-ото Народно събрание.\nНачело на министерството на енергетиката е предложен завършилият магистратура по финанси в УНСС Александър Николов, настоящ заместник на служебния енергиен министър Андрей Живков. Има мениджърски опит в сферата на телекомуникациите, финансите, инвестициите и капиталовите пазари. Бил е изпълнителен директор на фонд за рисков капитал, управлявал е стратегически проекти, развиващи иновативни финансови технологии. В момента подготвя дисертация по теми от дигиталната трансформация на бизнеса.\nКато регионален министър е лансиран координаторът на ресорната експертна група на ИТН Георги Георгиев. Той е завършил бившото Висше военно-инженерно строително училище „Любен Каравелов“ през 2000 г. Преподавал е там 5 години като асистент и старши асистент. Има защитена дисертация по управление на инвестиционни строителни проекти. Оглавява своя консултантска фирма по проекти в строителството, финансирани със публични и частни средства, включително и такива със средства от фондовете на ЕС.\nЗа земеделски министър отново е посочен Пламен Абровски, фигурирал на същата позиция в оттегления проектокабинет на Николай Василев. Абровски е завършил право в Югозападния университет. Експерт по земеделска политика в ИТН, водач на депутатската листа в Монтана. При първия премиерски мандат на Бойко Борисов Абровски е командирован дългосрочно от аграрното министерство като втори секретар в Постоянното представителство на България в Европейския съюз в Брюксел. В последните месеци преди да се влее в ИТН е бил експерт на Института по агростратегии и иновации, чийто председател е зам.-министърът на земеделието в първия кабинет на Бойко Борисов – Светлана Боянова.\nМинистерството на околната среда и водите може да бъде оглавено от Силвия Бакърджиева , понастоящем държавен експерт в същото ведомство. Тя се е занимавала с въпросите на изменението на климата и търговията с парниковите емисии.\nМинистерството на труда и социалната политика е отредено на Теодора Пенева, социален експерт на ИТН със специализации по икономика и управление по отраслите енергетика, инфраструктура и публични услуги в СУ „Св. Климент Охридски“, както и „Управление на институциите за социална работа“. Тя разполага и с допълнителен бонус, в който трудно ще намери конкуренти у нас – има диплома оп „Международна икономика“ от Пекинския университет. Натрупала е над 17 години практичен и управленски опит в изследванията на пазари, отрасли и сектори, както и в разработката на стратегии за развитие на дейността на фирми в Китай и за развитие на публични услуги в България. От 2017 г. работи в системата на БАН. Събира практически опит в стратегически изследвания на национално ниво, в разработката на държавни политики и национални секторни стратегии, в методите на измерване на енергийната бедност и оценка на различни видове политики за намаляване на енергийната бедност, общата бедност, и политики за сектор социални услуги.\nИвайло Кожухаров, родом от Варна, може да оглави министерството на туризма. Завършил е „Икономика и организация на туризма“ в Икономическия университет във Варна, има магистратура по „Маркетинг“ в УНСС. Управлявал е редица престижни хотели, включително и такъв, който е част от световен бранд. Съучредител е на Българска асоциация на професионалистите в мениджмънта на хотели.\nМинистерството на културата пък може да се сдобие с шеф, който ще го ръководи с арии – в лицето на оперния певец Георги Султанов. Той има 23-годишен опит в сферата на класическата музика и множество записи и участия в концертни програми с оркестрите на БНР и Софийска Филхармония. Редовен участник в музикалните фестивали Софийски Музикални седмици, „Опера Опън” – Пловдив, „Варненско лято”, Мартенски музикални дни – Русе и др. Многократно е гастролирал по света.\nКато министър на младежта и спорта е издигнат Радостин Василев, оглавявал Правната комисия в краткотрайното 45-то Народно събрание. Специалист е по спортно право, занимава се процесуално представителство пред ФИФА и УЕФА\nЕтикети: ИТН министри ново правителство Пламен Николов предложения за състав на МС


На 34 години Камбуров вече е легенда\tВторник, 14 Октомври 2014 12:09\t| PlovdivDerby.com\nКапитанът на Локомотив Пловдив Мартин Камбуров навърши 34 години. Да са му честити!\nРъководството на клуба, както и всички фенове на черно-белите пожелаха на своя голмайстор да продължава да ги радва с изявите си. Мартин отдавна се превърна в емблематична фигура за феновете от Лаута. С фланелката на Локомотив Мартин печели единствената до момента шампионска титла, както и суперкупата на страната през 2004 година. Освен това Камбуров стана три пъти голмайстор на България с Локомотив (2004, 2005 и 2014), а веднъж спечели този приз и с столичното Локо през 2009. В последния шампионатен мач срещу Литекс Камбуров влезе в гросмайсторската класация с 100 попадения в А група за черно-белите. Пред него в това подреждане са само легендите Христо Бонев с 180 и Гочо Василев с 115 гола. Това казва всичко. Понякога цифрите сами говорят за играча, както е при Камбуров.\nМного хора побързаха да скочат на капитана на Локо за лошото му представяне, а и това на самия отбор. Мартин вкара още при завръщането си от ЦСКА срещу Хасково, но оттогава се загуби. До двубоя с Литекс, в който показа, че не напразно е лидер на черно-белите. Кажи-речи Камбуров сам би Литекс. Вдъхновение обаче му даде един човек на треньорската скамейка - Христо Колев. Затова още след гола си Мартин отиде и прегърна Бащата. През черно-белия тим минават редица треньори и футболисти, но много малка бройка от тях остава в разказите на феновете. Е, в едно сме сигурни - за Бащата и Камбуров не спира да се говори.\nВие сте тук:\tHomeНачалоОт първо лицеКоментариНа 34 години Камбуров вече е легенда


Пожар край Кремиковци (ВИДЕО+СНИМКИ) - Инциденти - България - Новините на NOVA - NOVA\nПожар край Кремиковци (ВИДЕО+СНИМКИ)\n09 август 2021 15:46 Обновена в 19:16\nГори нерегламентирано сметище\nПожар край "Кремиковци". Пламна незаконно сметище в столичния квартал. То се намира близо до бившия рудник. По първоначална информация огънят е тръгнал от неизгасена цигара.\n„Виждам, че много хора пушат цигари по края. Затвориха пътищата, само за да не хвърлят боклуци, какво ли не се хвърля тук. Ама те пак продължават да хвърлят”, разказва Анелия. Нейната къща е на метри от огъня, но опасност няма. Освен екипи на пожарната на място имаше и екипи на Столичната община.\n„Сметище се гаси с много пръст. От кмета на район „Кремиковци” сме поискали верижна техника да разпръсне пръста. Изляхме над 10 цистерни с вода. Колегите от пожарната са се справили със сухите треви”, обясни Красимир Димитров\nГорящият терен е собственост на няколко фирми, каза кметицата на района. Мобилни станции на Столичната община ще замерят въздуха в района на „Кремиковци’, за да се установи дали има опасност за населението.


Малки идеи за голям празник – Труд\nПоп певицата Камилa Кабело получи приз за най-добра изпълнителка и за най-добро видео (СНИМКИ)\nМалки идеи за голям празник\n12.04.2015 • 07:50\nПролет, Великден, природата се събужда и символизира началото, обновяването. Точно както самият празник – Възкресението, което носи надежда и вяра, демонстрира победата на доброто над злото\nКакъв по-хубав повод да си направим празника цветен и уютен, забавен и с много настроение! Разбира се, модните тенденции не подминават и Великден и хиляди дизайнери по света се надпреварват с идеи и съвети. И все пак да не забравяме, че основните атрибути на празника са боядисаните яйца, кошничките, в които те биват поставяни, великденските дървета, традиция, която се спазва предимно в Германия, вазите със свежи цветя, венчетата за входните врати, великденските зайчета и, разбира се, украсяването на празничната трапеза.\nРазбира се, задължително е за създаването на по-реалистично усещане да се използва изкуствена трева, която да служи за полог за вече боядисаните яйца. Всяка домакиня може да направи, макар и малко, свое великденско дърво. То би могло да е дори с клони от върба, потопени във ваза и накичени с цветни яйца и зайчета. Дребните декорации може да са изработени у дома, но ако не сте имали време, почти всичко вече се намира и в магазините. Дизайнерите съветват при възможност дори зимните пердета в дома да бъдат подменени с по-леки в по-свежи тонове, за да пропускат повече пролетна светлина. И пак да напомним, че майсторлъкът е в детайла. Специалистите спрепоръчват на него да се обърне особено внимание при подреждането на масата. Съветът е покривката и салфетките да са от леко по-груби материи от типа на сукното, каквито се смята, че са били по времето на възкресението на Христос. Разбира се, няма да е излизшно и натруфено, ако край чинията на всеки се постави красив детайл от истинска зеленина, както и персонално яйце, въпреки че на голямото кошница с боядисаните е отредено да е центърът на празничната трапеза. Иначе според дизайнерите тази година основните тенденции в декорацията на дома за Великден са в бяло, пастелни тонове и златно-бронзово.\nВечното бяло е символ на чистота\nМакар и да изглежда нетрадиционно за Великден, бялото никога не е излизало от мода. Остава само да се развихри фантазията и да се осъществи на практика. И понеже този цвят носи усещане за свежест и чистота, доброта и невинност, ако решите домашния декор именно в преобладаващо бяло. Все пак, за да не е прекалено еднообразно и скучно, могат фино да се вложат цветни детайли. Вариантите са много, включително в подредбата на трапезата, но също и в декорирането на яйцата. Всъщност едновременното съчетаване на цветята с чистите бели яйца е добър вариант за подчертаване именно на контраста. Но нали все пак яйцата трябва да бъдат боядисани. Тогава може да се направи размяна – над тях да се поставят свежи бели цветя. И все пак, ако държите да преобладава 90% класическо бяло, то нека има мънички цветни детайли, които просто да засилят и подчертаят главната му роля.\nЗлато и бронз за разкош\nЗлатото, среброто и бронзът в декорирането обикновено символизират лукса. В случая мисията е просто да се подчертае огромното значение на празника, без да се пресилва ефектът на помпозност. Достатъчно е на трапезата да има дори и малък блестящ детайл, който би постигнал фантастичен ефект – едновременно да фиксира вниманието към себе си, но и да придаде тържественост на момента. А когато този детайл всъщност е великденското яйце, то усещането за важност е подсилено.\nТрадиция и фантазия в червено\nЧервеният цвят никога няма да излезе от мода, когато става дума за Великден. Пък и как да е иначе, като всички спазваме традицията да боядисаме първото яйце в червено. И понеже точно яйцата са в центъра на празника, то нито една домакиня няма да сгреши, ако подчертае красотата им чрез различни техники на боядисване, но преобладаващо в червено. Рисуването на орнаменти с четчица и восък е традиция, която се пази в няколко български региона, но е и сред символите за великденско яйце в православни страни като Русия и Украйна. Ако това е любимият цвят в дома или просто пасва на стила му, то направете различни видове червени яйца и ги поставете така, че да радват непрекъснато окото и фантазията на членовете на семейството и гостите. И понеже вече споменахме колко са важни детайлите, а и напомнихме, че друг символ на празника е заекът, то спокойно може да се направи весела комбинация, като салфетките за тържествения ден се оформят като заешки ушички, разбира се в червено.\nПастелни тонове за домашен уют\nМного домакини обичат стила рюстик, а Великден е момент, когато ефектът му може да бъде подсилен у дома. За целта просто декорациите, както и част от яйцата, трябва да бъдат решени в пастелни тонове. Така атмосферата ще се доближи до онова усещане за уют, което може да се изпита в една класическа селска къща, където всичко е по-натурално и искрено – хората, природата и материите. А какъв по-добър начин да се откъснем от обичайния ритъм?\nПразникът вече е тук и е отличен повод да се усмихнем и да си обещаем да бъдем добри и отзивчиви, цветни и весели. Затова и няма да е грешка, ако това настроение бъде пренесено и в декорацията за Великден. Просто оставете децата вкъщи да подредят трапезата или просто дайте възможност на тяхната или вашата фантазия да подбере първосигнално елементите. И не се тревожете, че може да изглежда претрупано, просто стремежът към новото и свежото е много силен. Ще останете изумени колко свежо, шарено и усмихнато ще изглежда всичко. Но нали това е мисията на всеки празник – радост и добро настроение!\nГригор: На едно ниво съм с Надал и Джокович\n21.08.2018 • 17:24